Elliot Page

Elliot Page (født Ellen Page; 21. februar 1987 i Halifax) er en canadisk skuespiller. Page fik både en Golden Globe og Oscar nominering for bedste skuespillerinde for sin rolle som hovedpersonen i Juno.

Page er også kendt for sine roller i Hard Candy (2005), Smart People (2008), og som Katherine "Kitty" Pryde i X-Men: The Last Stand (2006). Page tiltrak også opmærksomhed i sit hjemland Canada med præmierede roller i Pit Pony og Marion Bridge foruden TV-shows som Trailer Park Boys og ReGenesis. Page spiller også rollen som Vanya/Victor Hargreaves i TV-serien The Umbrella Academy (2019).

I 2019 instruerede Page og Ian Daniel den canadiske dokumentarfilm There’s something in the water.

I 2008 blev Page nomineret til Times' liste over de 100 mest indflydelsesrige personer og fik en placering som nummer 61 på FHMs mest sexede kvinder i verden liste. I juni 2008 blev Page føjet til Entertainment Weeklys fremtidige A-List stjerneliste.

 Unge år 
Page er født og opvokset i Halifax, Nova Scotia, Canada og voksede op med sine forældre Martha Philpotts, en lærer, og Dennis Page, en grafisk designer. De gik på Halifax Grammar School indtil 10. klasse, gik en overgang på Queen Elizabeth High School, og dimeterede fra Shambhala School i 2005. Page tilbragte også to år i Toronto, Ontario, hvor Page studerede i Interact Programmet på Vaughan Road Academy sammen med sin gode ven og kollega, den canadiske skuespiller Mark Rendall. Mens de voksede op, yndede de at lege med actionfigurer og klatre i træer.

 Karriere 
Page begyndte at optræde da de var 10, med en rolle i tv-filmen Pit Pony, der senere fik en spin-off tv-serie. Dette førte til flere roller i små canadiske film og tv-serier. Som 16-årig fik de en rolle i en uafhængig film optaget i Europa, Mouth to Mouth. Gennembruddet kom i 2001, med kultserien Trailer Park Boys

Page havde en rolle i 2005 filmen Hard Candy, og fik ros for "one of the most complex, disturbing and haunting performances of the year". Page medvirkede også i X-Men: The Last Stand som Kitty Pryde (Shadowcat), pigen der kan gå igennem vægge. I de tidligere X-Men film blev rollen brugt i korte gæsteoptrædener spillet af andre skuespillere, men aldrig brugt som en hovedrolle.

 Privatliv 
Elliot Page har en hund kaldet Patti opkaldt efter Patti Smith. Page er tilbøjelig til at gå i søvne. I 2008 var Page en af 30 berømtheder, der deltog i en online reklameserie for U.S. Campaign for Burma, der opfordrede til at afskaffe militærdiktaturet i Burma. Elliot Page valgte at springe ud som lesbisk på Sankt Valentines Dag 2014 ved en offentlig tale, Page holdt på en konference for unge homoseksuelle i Las Vegas . Elliot Page blev født kvinde og har brugt sit kvindelige navn indtil december 2020, hvor Page sprang ud som transkønnet og bruger ham/dem pronominer.

 Filmografi 

 Priser og nominationer 
 ACTRA Maritimes Awards
 2003 – Outstanding Female Performance, Marion Bridge (Won)
 Academy Awards (Oscars)
 2007–Best Actress in a Leading Role, Juno (Nomineret)
 BAFTA
 2008 – Best Actress, Juno (Nomineret)
 2008 – Orange Rising Star Award (Nomineret)
 Broadcast Film Critics
 2007 – Critics' Choice Award: Best Actress, Juno (Nomineret)
 Canadian Comedy Awards
 2008 – Best Actress, Juno (Vandt)
 Gemini Awards
 2005 – Best Supporting Actress, ReGenesis (Vandt)
 2004 – Best Performance in a Children's or Youth Program or Series, Mrs. Ashboro's Cat (Vandt)
 2000 – Best Performance in a Children's or Youth Program or Series, Pit Pony (Nomineret)
 Genie Awards
 2008 – Best Performance by an Actress in a Leading Role, The Tracey Fragments (Nomineret)
 2005 – Best Performance by an Actress in a Supporting Role, Wilby Wonderful (Nomineret)
 Golden Globe Awards
 2008 – Best Performance by an Actress in a Motion Picture – Musical or Comedy, Juno (Nomineret)
 Independent Spirit Awards
 2007 – Best Female Lead, Juno (Vandt)
 Screen Actors Guild Awards
 2008 – Outstanding Performance by a Female Actress in a Leading Role, Juno (Nomineret)
 Satellite Awards
 Best Actress – Musical or Comedy (Vandt)
 National Board of Review
 Best Breakthrough Performance – Female (Vandt)
 MTV Movie Awards
 2008 – Best Female Performance (Vandt)
 2008 – Best Kiss (shared with Michael Cera) (Nomineret)
 Teen Choice Awards
 2008 – Best Actress, Comedy (Vandt)
 2008 – Best Breakthrough Actress (Vandt')

Referencer

Eksterne henvisninger 

 

Børneskuespillere fra Canada
Skuespillere fra Canada